Preĝejo de sankta Katarino (Ostrava)

Preĝejo de sankta Katarino estas dominaĵo de Ostrava urba parto Hrabová. Temas pri renesanca ligna preĝejo sub patroneco de sankta Katarino, kiu estis post incendio la 2-an de aprilo 2002 renovigita en la jaro 2004. Post la incendio la preĝejo estis denove konstruita, dum kio estis uzitaj fragmentoj de la origina konstruaĵo. Ankaŭ estis uzitaj originaj ĉarpentistaj teknologioj - la traboj enfalas unu en la alian tiom perfekte, ke ne devis esti uzitaj najloj. Solena malfermo okazis la 30-an de oktobro 2004. La origina preĝejeto estis unika konstruaĵo, unika eĉ en eŭropa mezurunuo. Ĝi verŝajne estiĝis en duono de la 14-a jarcento, sed la unuan skribmencion ni havas nur el la jaro 1564. Laŭ mito ĝi situis devene en Metylovice ĉe Frýdek-Místek, sed hrabovanoj decidiĝis aĉeti ĝin. Ili dismuntis ĝin, po partoj transportis ĝin ĝis Hrabová kaj denove kunmuntis. La preĝejo estis el larika ligno kaj konstruita ĝi estis en gotika stilo. Al la plej valora ekipaĵo apartenis statuoj de sankta Barboro kaj sankta Katarino, kiuj estis anstataŭigitaj per gipsaj kopiaĵoj kaj kies originaloj estas metitaj en Ostrava muzeo. La plej malnova sonorilo el la jaro 1600 estis neniigita dum la incendio en la jaro 2002, la ceteraj sonoriloj estis uzitaj por militaj celoj en la unua kaj la dua mondmilitoj. Fontoj JUŘICA, Martin. Ostravské svatostánky. Ostrava : Repronis, 2006. ISBN 80-7329-116-9. p. 13–16. SLEPIČKA, Martin. Kostel svaté Kateřiny Alexandrijské v Ostravě-Hrabové. Dějiny, památky a duchovní správa hrabovské farnosti. Ostrava: Statutární město Ostrava – městský obvod Hrabová, 2024. ISBN 978-80-88399-17-9. 359 p.